**LISENSSISOPIMUS VERKKOPALVELUSTA**

Sopimuspohja on tehty tuottajamyönteisestä näkökulmas­ta tilanteeseen, jossa www-palvelun tuottaja uudistaa verkkopalveluaan ja sopii asiakasyritystensä kanssa palvelun uusista lisenssiehdoista ja

-maksuista tällä sopimuksella.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

*Draft 0.1 - \_\_.\_\_.20\_\_*

**LISENSSISOPIMUS VERKKOPALVELUSTA**

**1. Sopijapuolet**

Lisenssiantaja:

Tuottaja Oy (jäljempänä Tuottaja)

Pääkatu 1  
00000 HELSINKI

Yhteyshenkilö (palvelu): Tero Teknikko

Yhteyshenkilö (sopimus): Sami Sopimus

Lisenssinsaaja:

Yritys Oy (jäljempänä Käyttäjä)

Sivukatu 1

00000 HELSINKI

Yhteyshenkilö: Matti Meikäläinen

Tämä lisenssisopimus (jäljempänä ”Sopimus”) kattaa myös kaikki Käyttäjän tytäryhtiöt ja muut Käyttäjän kanssa samaan konserniin kuuluvat yhtiöt.

**2. Sopimuksen ja Tuottajan palvelun tausta**

Tuottaja on yritys, joka kehittää xyz-alan palveluja yhteistyössä yritysten ja julkisen sektorin toimijoiden kanssa. Eräs Tuottajan toiminnoista ja palveluista on ollut Tuottajan ylläpitämä XYZ-palvelu www-osoitteessa *abcdefg.fi* (jäljempänä ”Palvelu”).

Tuottaja uudistaa vuoden 20\_\_ aikana merkittävästi Palvelun teknistä toteutusta ja sen sisältöä. Tuottaja lopettaa Palvelun nykyisen version ylläpidon ja toimituksen kokonaan kesällä 20\_\_ ja ottaa Palvelun uudistetun version käyttöön syksyllä 20\_\_. Uudistuksen pääasialliset toteuttajat ovat Tuottajan henkilöstö ja Tuottajan käyttämät ulkopuoliset kaupalliset ICT-toimittajat. Tuottaja rahoittaa uudistuksen Palvelun uuden version käyttäjiltä kerättäviltä lisenssimaksuilla. Tällä sopimuksella sovitaan ehdoista, joilla Käyttäjä käyttää ja maksaa Palvelusta. Palvelun teknisen toteutuksen pääkohdat sekä palvelutasomääritykset (SLA) on kuvattu tämän Sopimuksen liitteissä 1 ja 2.

**3. Sopimuksen kohde**

Tämän Sopimuksen kohteena on Käyttäjän maksullinen käyttöoikeus Palveluun ja lisensoituun tuotteeseen, jolla tarkoitetaan seuraavia Palveluun liittyviä Tuottajan ja kolmansien osapuolten ohjelmistotuotteita ja -palveluita, joihin Tuottajalla on omistus- ja/tai myyntioikeus:

* Verkkopalvelu XYZ tuoteversio 5/20\_\_

sekä sen päivitetyt versiot, ja niihin liittyvät dokumentaatiot tai muut materiaalit.

**4. Palvelun kehitystyö ja kehitysfoorumi**

Tuottaja järjestää vuoden 20\_\_ aikana Palvelun kaikkien tulevien käyttäjien kanssa teknisen ryhmän kokouksia, joihin kutsutaan myös Käyttäjän IT-teknistä henkilöstöä. Näissä teknisen ryhmän kokouksissa Palvelun käyttäjät voivat tuoda Tuottajalle esiin näkemyksiään siitä minkälaisia ominaisuuksia käyttäjät toivovat Palvelun sisältävän. Tuottaja toteuttaa teknisen ryhmän kehitysehdotuksia oman parhaan harkintansa mukaan siltä osin kuin Palvelun uudistushankkeen tekniset, taloudelliset ja aikataululliset puitteet sallivat.

Tuottaja ottaa myös Palvelun käyttöönoton jälkeen syksystä 20\_\_ lähtien vastaan Käyttäjän ja Palvelun muiden käyttäjien palautetta ja kehitysehdotuksia ja pyrkii toteuttamaan niitä mahdollisuuksiensa mukaan.

**5. Immateriaalioikeudet**

Käyttäjä saa Palveluun ja sen päivitettyihin versioihin ainoastaan tämän Sopimuksen mukaisen käyttöoikeuden ja muut Palveluun liittyvät oikeudet jäävät Tuottajalle ja/tai kolmansille osapuolille. Samoin kaikki Palveluun ja sen ohjelmistotuotteisiin liittyvät tekijänoikeudet ja muut oikeudet kuuluvat yksinomaan Tuottajalle ja/tai kolmansille osapuolille. Palvelun ohjelmistotuotteiden lähdekoodin omistusoikeus on Tuottajalla ja/tai kolmansilla osapuolilla.

## Käyttöoikeuden rajoitus

Käyttäjä saa käyttää Palvelua vain omassa liiketoiminnassaan.

## Osapuolten nimen tai tuotteen nimen mainitseminen

Tuottaja voi käyttää Käyttäjää referenssinään omissa markkinointimateriaaleissaan.

**6. Lisenssimaksut**

Käyttäjä hankkii Palveluun maksullisen käyttöoikeuden.

* Lisenssin hinta ajanjaksolle \_\_/20\_\_ – \_\_/20\_\_ on:

00.000,- € + alv ja ylläpitomaksu 0.000,- + alv /per kalenterivuosi

* Lisenssin hinta vuoden 20\_\_ jälkeen on kalenterivuosille 20\_\_-\_\_:

0.000,00 € + alv per kalenterivuosi ja ylläpitomaksu 0.000,- + alv /per kalenterivuosi

* Lisenssin hinta ja ylläpitomaksut vuoden 20\_\_ jälkeen ilmoitetaan Käyttäjälle viimeistään kesäkuun 20\_\_ loppuun mennessä

Palvelun tuotetuki ja päivitykset sisältyvät yllämainittuihin lisenssihintoihin.

**7 . Toimitusaikataulu**

Palvelu on Käyttäjän saatavilla internetin kautta *tarkemmin sovittavana ajankohtana (alustava aikataulu syyskuu 20\_\_).*

**8. Laskutus**

Palvelun käyttöoikeudet laskutetaan seuraavasti:

Laskutus tapahtuu käyttöoikeuskausittain etukäteen. Ensimmäisen laskun eräpäivä \_\_.\_\_.20\_\_ ja muutoin maksuehto on 14 pv netto laskun päiväyksestä. Viivästyskorko on korkolain mukainen.

Palvelun ylläpitomaksut laskutetaan seuraavasti:

Vuosi 20\_\_ ei ylläpitomaksua. Vuoden 20\_\_ jälkeen laskutus tapahtuu kalenterivuosittain etukäteen. Ensimmäisen laskun eräpäivä \_\_.\_\_.20\_\_ ja muutoin maksuehto on 14 pv netto laskun päiväyksestä. Viivästyskorko on korkolain mukainen.

**9. Vastuunrajoitukset**

Tähän sopimukseen liittyen osapuolet eivät vastaa aiheuttamistaan minkäänlaisista toisen osapuolen epäsuorista tai välillisistä vahingoista (mukaan lukien, mutta ei rajoittuen liiketulon menetys, liiketoiminnan keskeytys, tiedon ja tiedoston menetys, odotetun säästön tai goodwill-hyödyn menetys ja kolmansien osapuolten vaatimukset, olivatpa ne ennakoitavissa tai eivät). Tätä vastuunrajoitusta ei sovelleta, jos vahinko on aiheutettu tahallisesti tai törkeällä tuottamuksella.

**10. Sopimuskausi ja sopimuksen päättäminen**

Sopimus tulee voimaan kun molemmat osapuolet ovat sen allekirjoittaneet.

Sopimus on voimassa toistaiseksi.

Kummallakin osapuolella on oikeus irtisanoa tämä sopimus ja siihen liittyvä Palvelun käyttöoikeus halutessaan 30.9.20\_\_ mennessä jolloin tämän sopimuksen voimassaolo ja Palvelun käyttöoikeus päättyy 31.12.20\_\_.

Mikäli kumpikaan osapuoli ei ole irtisanonut sopimusta 30.9.20\_\_ mennessä jatkuu sopimuksen voimassaolo automaattisesti kalenterivuoden kerrallaan ja sopimus voidaan tällöin irtisanoa päättymään kalenterivuoden lopussa toimittamalla irtisanomisilmoitus toiselle osapuolelle kyseessä olevan sopimusvuoden syyskuun loppuun mennessä.

Tämän sopimuksen mukaiset irtisanomisilmoitukset on tehtävä kirjallisesti ja sähköpostilla tehdyt irtisanomisilmoitukset katsotaan kirjallisesti tehdyiksi.

**11. Ylivoimainen este**

Kumpikaan osapuoli ei vastaa tämän sopimuksen rikkomisesta mikäli viivästys tai sopimuksen toteuttamisen liittyvä laiminlyönti johtuu osapuolen kohtuullisten vaikutusmahdollisuuksien ulkopuolisesta seikasta mukaan lukien, seuraavan kuitenkaan rajoittamatta määritelmää, tulipalo, salama, tulva, poikkeuksellisen rajut sääolosuhteet, räjähdys, sota, kansalaislevottomuudet, työmarkkinariidat, polttoaineen tai energian toimitushäiriöt tai katkokset, kolmannen henkilön osapuolen vaikutusmahdollisuuksien ulkopuolelle jäävät toimet tai laiminlyönti, valtiovallan tai muun julkisen tai lakiasäätävän viranomaisen toimenpiteet, tarpeellisen verkoston ruuhkautuma tai toimimattomuus, tai olosuhteet jotka johtuvat minkä tahansa valtiovallan tai viranomaisen antamasta laista, asetuksesta, määräyksestä tai ohjeista (“Ylivoimainen este”).

**12. Tuottajaä koskeva lisävastuunrajoitus**

Ylläolevien sopimuskohtien 9 ja11 lisäksi osapuolet ovat sopineet vain Tuottajaa koskevasta lisävastuunrajoituksesta seuraavasti:

Jos Palvelun käyttöönotto viivästyy suunnitellusta aloitusajankohdasta (syyskuu 20\_\_) ja ensimmäinen käyttöoikeuskausi lyhenee, Käyttäjällä ei ole oikeutta esittää Tuottajaa kohtaan taloudellisia tai muitakaan vaatimuksia. Tätä Tuottajaa koskevaa lisävastuunrajoitusta ei sovelleta, jos Tuottaja on aiheuttanut Palvelun käyttöönoton viivästyksen tai peruuntumisen tahallisesti tai törkeällä tuottamuksella.

**13. Salassapito**

Osapuolet pitävät salassa kaiken toiselta osapuolelta saamansa luottamuksellisen tiedon, mukaan lukien mutta ei rajoittuen tämä sopimus ja sen liitteet, eivätkä luovuta osaakaan siitä kenellekään kolmannelle osapuolelle ilman toisen osapuolen kirjallista suostumusta. Tämä salassapitovelvollisuus kattaa missä tahansa muodossa tapahtuvan luottamuksellisen tiedon luovutuksen.

**14. Sovellettava laki**

Tähän sopimukseen sovelletaan Suomen lakia.

**15. Erimielisyydet**

Mahdolliset tähän sopimukseen liittyvät erimielisyydet, joita osapuolet eivät pysty ratkaisemaan neuvotteluin, ratkaistaan välimiesmenettelyssä keskuskauppakamarin välityslautakunnan sääntöjen mukaan yhden välimiehen menettelyssä..

**16. Sopimuskappaleet ja toimitusehdot**

Tämä sopimus on tehty kahtena samansisältöisenä kappaleena, yksi kummallekin osapuolelle.

Tämän sopimuksen allekirjoituksin osapuolet toteavat, että kaikki osapuolten väliseen sopimussuhteeseen perustuvat oikeudet ja velvollisuudet määräytyvät yksinomaan tämän sopimuksen mukaisesti.

**17. Sopimuksen muuttaminen ja lisäykset**

Tämän sopimuksen muutokset ja lisäykset tulevat voimaan vasta, kun ne on tehty kirjallisesti ja kummankin osapuolen asianmukaisesti valtuutetun edustajan allekirjoittamia.

**18. Sopimuksen siirto**

Käyttäjällä on oikeus siirtää tämä sopimus Käyttäjä-konsernin sisällä tai liiketoiminnan kaupan yhteydessä liiketoiminnan vastaanottavalle yhtiölle ilmoittamalla siitä Tuottajalle kirjallisesti.

**18. Sopimuksen liitteet ja pätemisjärjestys**

Tähän sopimukseen kuuluvat alla mainitut liitteet.

Liite 1: Palvelun kuvaus ja tekninen toteutus

Liite 2: SLA

Mikäli tämän sopimuksen ehtojen ja sen liitteiden välillä on eroavuutta, ovat tämän sopimuksen ehdot voimassa ensisijaisesti ja vasta sen jälkeen liitteet numerojärjestyksessä.

# ALLEKIRJOITUKSET

**Helsinki \_\_.\_\_.20\_\_**

**Käyttäjä Oy Tuottaja Oy**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**